Anexa 7

**Lista orientativă a cheltuielilor eligibile**

1. **Cheltuieli pentru consultanţă şi expertiză**
2. Cheltuieli pentru servicii de consultanţă financiară, fiscală, administrativă, de management, precum şi consultanţă/asistenţă juridică privind desfăşurarea activităţilor proiectului/obţinerii finanţării nerambursabile/activităților AM POCA;
3. Cheltuieli pentru servicii de consultanţă şi expertiză aferente dezvoltării, implementării şi/sau certificării/recertificării de sisteme (inclusiv audituri de sistem), sondaje de opinie şi cercetare de piaţă, studii de evaluare și impact, analize, precum și pentru elaborarea de rapoarte, strategii, ghiduri, metodologii (inclusiv traducerea acestora);
4. Cheltuieli pentru servicii necesare dezvoltării şi/sau actualizării de aplicaţii informatice (inclusiv licențele necesare și instruire);
5. Cheltuieli pentru servicii de consultanță și expertiză urmare încheierii unor acorduri/ memorandumuri/ protocoale cu organisme internaționale;
6. **Onorarii (pentru persoana fizică autorizată/neautorizată)/Cheltuieli salarizare/Venituri asimilate salariilor pentru experții cooptați**
7. Cheltuieli aferentă onorariilor/salariilor/veniturilor asimilate salariilor, precum și contribuțiile aferente prevăzute de legislația națională, pentru experții cooptați în proiect pentru realizarea activităților proiectului finanţat prin POCA (în funcție de tipul contractului: contract încheiat în baza prevederilor Codului civil/raport juridic de muncă).
8. **Cheltuieli de personal pentru echipa de management a proiectului, respectiv cheltuielile pentru plata salariilor și contribuțiilor aferente**
9. Cheltuieli pentru personalul propriu implicat în activitatea de management a proiectului în limitele politicii salariale normale a aplicantului/partenerului
10. **Cheltuieli cu deplasarea membrilor din echipa de management a proiectului (personal propriu), personalului AM și personalului din cadrul MDRAP care asigură activități suport necesare gestionării POCA, precum și a altor persoane care participă/contribuie la realizarea activităților proiectului** ( pentru toate cazurile în care deplasarea nu face obiectul unui contract de servicii pentru organizare de evenimente)
11. Cheltuieli pentru cazare;
12. Cheltuieli cu diurna, numai pentru personalul propriu din echipa de management a proiectului, a personalului AM și a personalului din cadrul MDRAP care asigură activități suport necesare gestionării POCA;
13. Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, la şi de la aeroport, gară, autogară sau port şi locul delegării ori locul de cazare, precum şi transportul efectuat pe distanţa dintre locul de cazare şi locul delegării);
14. Cheltuieli pentru combustibil;
15. Taxe şi asigurări de călătorie și asigurări medicale aferente deplasării;
16. **Cheltuieli pentru închirieri, leasing şi asigurări aferente:**
17. Cheltuieli cu închirierea de sedii pentru managementul proiectului/pentru AM POCA sau închirierea de spații, echipamente, mobilier (diverse bunuri) necesare desfășurării diferitelor activități ale proiectului/AM POCA;
18. Cheltuieli pentru închiriere servicii de transport;
19. Cheltuieli cu ratele de leasing operațional pentru mijloace de transport necesare derulării activităţilor proiectului/AM POCA;
20. **Cheltuieli generale de administraţie:**
21. servicii de comunicaţii și date (telefonie, internet, servicii poştale şi de curierat);
22. utilităţi (energia electrică, apă, canalizare, salubritate, energie termică, gaze naturale);
23. servicii de pază/de administrare /salubrizare/igienizare a clădirilor;
24. materiale şi servicii de întreţinere curentă și reparații a spațiului alocat proiectului;
25. reparaţii echipamente şi mijloace de transport precum și asigurările aferente mijloacelor de transport (RCA, asigurare facultativă) precum şi rovinieta pentru acestea;
26. instalare, întreţinere şi reparare echipamente informatice, de comunicaţii, periferice de calcul şi instalaţii, necesare desfăşurării activităților proiectului/AM POCA.
27. **Cheltuieli cu bunurile necesare desfășurării activităților proiectului:**
28. Cheltuieli cu materiale consumabile necesare desfășurării activităților;
29. Cheltuieli cu achiziţia de bunuri şi materiale de natura obiectelor de inventar necesare desfăşurării activităţilor proiectului/AM POCA;
30. Cheltuieli cu achiziția de licențe software.
31. **Cheltuieli de tip FEDR:**
32. Cheltuieli cu achiziţia mijloacelor fixe;
33. Cheltuielile pentru achiziția de autovehicule sau alte mijloace de transport, indiferent de modalitatea de dobândire a acestora;
34. **Cheltuieli pentru informare, comunicare şi publicitate pentru proiect/program (conform Regulamentului (UE) nr. 1303/2013):**
35. Cheltuieli cu elaborarea, producţia și distribuția materialelor publicitare şi de informare precum și cele cu difuzarea în mass-media;
36. Cheltuieli cu închirierea spaţiului de antenă pentru campanii de mediatizare şi conştientizare;
37. Cheltuieli cu conceperea, dezvoltarea/adaptarea de pagini web, achiziţia, înregistrarea şi închirierea domeniului;
38. Cheltuieli privind organizarea de evenimente pentru promovarea proiectului.
39. **Cheltuieli pentru servicii de tipărire, multiplicare și distribuire a materialelor realizate în cadrul proiectului (altele decât cele publicitare)**
40. **Cheltuieli cu achiziţionarea de publicaţii în format tipărit şi/sau electronic şi abonamente pe durata de implementare a proiectului/programului**
41. **Cheltuieli pentru organizarea şi/sau participarea la evenimente:**
42. Cheltuieli pentru servicii privind organizarea/participarea la evenimente de genul conferinţe, seminarii, ateliere de lucru, reuniuni de lucru, cursuri de instruire, activităţi transnaţionale pentru persoanele din grupul țintă/personalul intern și extern al AM implicat în gestionarea PO CA/membrii CM **precum și a altor persoane care participă/contribuie la realizarea activităților proiectului** (la care se pot adăuga persoanele din echipa de management, în situația în care nu fac parte din grupul țintă, lectorii/experții cooptați pentru realizarea activităților proiectului). Serviciile furnizate de prestatorul de servicii pot include următoarele tipuri de cheltuieli:
* Cheltuieli pentru cazare, masa, transport;
* Cheltuieli pentru taxe şi asigurări ale persoanelor din grupul ţintă/intern și extern al AM implicat în gestionarea PO CA,
* Cheltuieli pentru închiriere sală, echipamente/dotări,
* Cheltuieli pentru onorarii aferente lectorilor/moderatorilor/vorbitorilor cheie in cadrul unui eveniment, precum și **persoane care participă/contribuie la realizarea evenimentului;**
* Cheltuieli pentru servicii de traducere şi interpretariat aferente activităţilor realizate;
* Cheltuieli pentru tipărire/multiplicare cursuri.
1. Cheltuieli pentru participarea la evenimente de genul conferinţe, seminarii, ateliere de lucru, reuniuni de lucru, cursuri de instruire, activităţi transnaţionale pentru persoanele din grupul țintă/personalul intern și extern al AM implicat în gestionarea POCA/membrii CM **ce nu fac obiectul unui contract de furnizare servicii:**
* Taxe de participare;
* Cheltuieli pentru deplasare, inclusiv transportul efectuat cu mijloacele de transport în comun sau taxi, la şi de la aeroport, gară, autogară sau port şi locul delegării ori locul de cazare, precum şi transportul efectuat pe distanţa dintre locul de cazare şi locul delegării)
* Cheltuieli pentru taxe şi asigurări ale persoanelor din grupul ţintă/intern și extern al AM implicat în gestionarea POCA;
1. Alte cheltuieli necesare desfășurării evenimentului:
* Cheltuieli de protocol și materiale auxiliare aferente organizării evenimentelor (în cazul în care Beneficiarul achiziționează direct, pentru o reuniune de lucru sau eveniment, produse necesare desfășurării evenimentului).